กฎกระทรวง
กฎกระทรวง
กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิด
หรือบางประเภท
ในพื้นที่บางส่วนในท้องที่ตำบลลาดใหญ่ ตำบลบางแก้ว ตำบลบ้านปรก
ตำบลแม่กลอง
ตำบลท้ายหาด ตำบลบางขันแตก ตำบลแหลมใหญ่ และตำบลบางจะเกร็ง
อำเภอเมืองสมุทรสงคราม
จังหวัดสมุทรสงคราม
พ.ศ.
๒๕๔๗[๑]
 

อาศัยอำนาจตามความในมาตรา
๕ (๓) แห่งพระราชบัญญัติควบคุมอาคาร
พ.ศ. ๒๕๒๒
และมาตรา ๘ (๑๐) แห่งพระราชบัญญัติควบคุมอาคาร
พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้
ดังต่อไปนี้

ข้อ ๑ ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก
หรือขายส่ง หรือทั้งขายปลีกและขายส่ง
ซึ่งสินค้าอุปโภคและบริโภคหลายประเภทที่ใช้ในชีวิตประจำวัน
แต่ไม่หมายความรวมถึงตลาดตามกฎหมายว่าด้วยการสาธารณสุข
และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล
หรือผลิตภัณฑ์ของชุมชน
บริเวณที่ ๑ หมายความว่า
พื้นที่บริเวณดังต่อไปนี้
ทิศเหนือ จดเส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๓๒๕ (ถนนสมุทรสงคราม 
บางแพ) คลองแม่กลอง ฝั่งตะวันออก และเส้นขนานระยะ ๑,๒๐๐
เมตร กับศูนย์กลางทางหลวงแผ่นดินหมายเลข ๓๐๙๒
ทิศตะวันออก จดเส้นขนานระยะ ๑๐๐ เมตร
กับกึ่งกลางคลองบางกะบูนและ
คลองบางบ่อเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข
๓๕ เส้นขนานระยะ ๑๐๐ เมตร กับกึ่งกลางคลองบางแก้ว เส้นขนานระยะ ๑๐๐ เมตร
กับกึ่งกลางคลองแพรกลึก เส้นขนานระยะ ๑๐๐ เมตร กับกึ่งกลางคลองทะเล
และเส้นเลียบชายฝั่งอ่าวไทย
ทิศใต้ จดเส้นเลียบชายฝั่งอ่าวไทย
เส้นตรงที่เชื่อมระหว่างจุดที่อยู่ห่างจากปากคลองฉู่ฉี่บางจะเกร็ง ไปทางทิศตะวันตกเฉียงเหนือ
ระยะ ๗๐๐ เมตร ไปทางทิศตะวันตกเฉียงใต้จนบรรจบกับเส้นตรงที่เชื่อมระหว่างจุดที่อยู่ห่างจากปากคลองสองร่อง
ระยะ ๗๐๐ เมตร กับจุดตัดระหว่างเส้นตั้งฉากกับทางหลวงแผ่นดินหมายเลข ๓๕ ที่ระยะ ๑,๐๐๐
เมตร กับคลองมอบลัด และเส้นตรงที่เชื่อมระหว่างจุดที่ห่างจากปากคลองสองร่องระยะ
๗๐๐ เมตร กับจุดตัดระหว่างเส้นตั้งฉากกับทางหลวงแผ่นดินหมายเลข ๓๕ ที่ระยะ ๑,๐๐๐
เมตร กับคลองมอบลัด
ทิศตะวันตก จดเส้นตั้งฉากกับทางหลวงแผ่นดินหมายเลข ๓๕
ตรงจุดที่อยู่ห่างจากศูนย์กลางคลองตรงตัดกับทางหลวงแผ่นดินหมายเลข ๓๕ ไปทางทิศตะวันตกเฉียงใต้ตามแนวทางหลวงแผ่นดินหมายเลข
๓๕ ระยะ ๑,๐๐๐ เมตร เส้นขนานระยะ ๘๐๐ เมตร
กับศูนย์กลางทางหลวงแผ่นดินหมายเลข ๓๕ และเส้นขนานระยะ ๑๐๐ เมตร กับกึ่งกลางคลองตา
หลำ เส้นตรงที่จุดซึ่งอยู่ห่างจากศูนย์กลางสะพานข้ามคลองบางนางจีน
ไปทางทิศตะวันออกเฉียงใต้ตามแนวถนน รพช. สส. ๔๐๒๗
(บ้านท้ายหาด) เป็นระยะ ๓๐๐ เมตร
เส้นตรงที่ลากจากจุดดังกล่าวไปยังจุดซึ่งอยู่ห่างจากกึ่งกลางคลองบางนางจีนไปทางทิศตะวันออก
ตามแนวศูนย์กลางแม่น้ำแม่กลอง เป็นระยะ ๓๐๐ เมตร เส้นเลียบกึ่งกลางแม่น้ำแม่กลอง
เส้นกึ่งกลางคลองผีหลอก จนบรรจบเส้นขนานระยะ ๕๐๐ เมตร
กับศูนย์กลางทางหลวงแผ่นดินหมายเลข ๓๒๕
เว้นแต่พื้นที่บริเวณที่ ๒
บริเวณที่ ๒ หมายความว่า
พื้นที่บริเวณดังต่อไปนี้
๒.๑ ทิศเหนือ จดเส้นขนานระยะ ๒๐๐ เมตร
กับศูนย์กลางทางหลวงแผ่นดินหมายเลข ๓๐๙๒
ทิศตะวันออก จดเส้นตั้งฉากกับทางหลวงแผ่นดินหมายเลข
๓๐๙๒ ตรงจุดที่อยู่ห่างจากกึ่งกลางคลองบางประจัน
ไปทางทิศตะวันออกเฉียงเหนือตามแนวทางหลวงแผ่นดินหมายเลข ๓๐๙๒ เป็นระยะ ๑,๑๕๐
เมตร
ทิศใต้ จดทางหลวงแผ่นดินหมายเลข ๓๐๙๒ ฟากเหนือ
ทิศตะวันตก จดสำนักงานเกษตรจังหวัดสมุทรสงคราม
๒.๒ ทิศเหนือ จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข
๓๐๙๓ สายสมุทรสงคราม  บรรจบทางหลวงแผ่นดินหมายเลข ๔
ตอนเลี่ยงเมืองสมุทรสงคราม ถนนสาธารณะไม่ปรากฏชื่อ ฟากตะวันตกและฟากใต้
ทิศตะวันออก จดคลองสาธารณะไม่ปรากฏชื่อ ฝั่งตะวันตก
และคลองบางประจัน ฝั่งตะวันออก
ทิศใต้ จดทางหลวงแผ่นดินหมายเลข ๓๐๙๒ ฟากเหนือ
ทิศตะวันตก จดศูนย์ฝึกกีฬาจังหวัด โรงเรียนถาวรานุกูล
สำนักงานตรวจบัญชีสหกรณ์สมุทรสงคราม สถานีสื่อสารจังหวัดสมุทรสงคราม
สถานีตำรวจภูธรอำเภอเมืองสมุทรสงคราม
ศูนย์วิชาการสำนักงานประถมศึกษาอำเภอเมืองสมุทรสงคราม สำนักงานโยธาธิการและผังเมืองจังหวัดสมุทรสงคราม
ที่ทำการพัฒนาชุมชนจังหวัดสมุทรสงคราม สำนักงานที่ดินจังหวัดสมุทรสงคราม
สำนักงานประกันสังคมจังหวัดสมุทรสงคราม ที่ทำการไปรษณีย์สมุทรสงคราม และจดคลองแม่กลอง
ฝั่งตะวันออก
๒.๓ ทิศเหนือ จดคลองสาธารณะไม่ปรากฏชื่อ
ฝั่งใต้ คลองแม่กลอง ฝั่งตะวันตก
ทิศตะวันออก จดคลองแม่กลอง ฝั่งตะวันตก วัดใหญ่
ทิศใต้ จดแม่น้ำแม่กลอง ฝั่งเหนือ
ทิศตะวันตก จดคลองสาธารณะไม่ปรากฏชื่อ ฝั่งตะวันออก
๒.๔ ทิศเหนือ จดถนนเอกชัย ฟากใต้
และวิทยาลัยเทคนิคสมุทรสงคราม
ทิศตะวันออก จดทางรถไฟสายบ้านแหลม
- แม่กลอง ฟากเหนือ
ทิศใต้ จดแนวเส้นตรงที่ต่อจากถนนสมุทรสงคราม
- บางแพ ไปทางทิศตะวันออก
จดแนวเขตสำนักงานบริการโทรศัพท์จังหวัดสมุทรสาคร ฟากใต้
๒.๕ ทิศเหนือ จดถนนสมุทรสงคราม - บางแพ
ฟากใต้
ทิศใต้ จดสำนักงานป่าไม้จังหวัดสมุทรสงคราม
ทิศตะวันตก จดแม่น้ำแม่กลอง ฝั่งตะวันออก คลองแม่กลอง
ฝั่งตะวันออก
๒.๖ ทิศเหนือ จดวัดพวงมาลัย แม่น้ำแม่กลอง ฝั่งตะวันตก
ทิศตะวันออก จดทางหลวงแผ่นดินหมายเลข ๓๐๙๓
สายสมุทรสงคราม บรรจบทางหลวงแผ่นดินหมายเลข ๔ ตอนเลี่ยงเมืองสมุทรสงคราม
ฟากตะวันตก ถนนสมุทรสงคราม - ปากท่อ ฟากตะวันตก
ทิศใต้ จดถนนสมุทรสงคราม  ปากท่อ
ฟากเหนือ
ทิศตะวันตก จดเส้นตั้งฉากระยะ ๑๐๐ เมตร
กับศูนย์กลางทางหลวงแผ่นดินหมายเลข ๓๐๙๓
ตรงจุดที่อยู่ห่างจากศูนย์กลางถนนไชยพรบรรจบกับทางหลวงแผ่นดินหมายเลข ๓๐๙๓
ไปทางทิศตะวันตกระยะ ๗๖๐ เมตร
๒.๗ ทิศเหนือ จดทางหลวงแผ่นดินหมายเลข ๓๐๙๓ 
ทิศตะวันออก จดแม่น้ำแม่กลอง ฝั่งตะวันตก
ทิศใต้ จดวัดปทุมคณาวาส ถนนไชยพร ฟากใต้
เส้นขนานระยะ ๑๕๐ เมตร กับศูนย์กลางถนนไชยพร
ทิศตะวันตก จดถนนสมุทรสงคราม  ปากท่อ
ฟากตะวันออก
๒.๘ ทิศเหนือ เริ่มต้นจากถนนธรรมนิมิต ฟากใต้
ตรงจุดที่บรรจบกับแม่น้ำแม่กลอง ฟากใต้ เลียบถนนธรรมนิมิต ฟากใต้ ไปทางทิศตะวันออก
บรรจบกับถนนราชญาติรักษา ฟากใต้
และเป็นเส้นขนานกับกึ่งกลางคลองลัดประทับไปทางทิศตะวันออก บรรจบแนวขนานระยะ ๓๔๐
เมตร กับศูนย์กลางทางหลวงแผ่นดินหมายเลข ๓๕
ทิศตะวันออก เป็นเส้นขนานระยะ ๓๔๐ เมตร
กับศูนย์กลางทางหลวงแผ่นดินหมายเลข ๓๕ ไปทางทิศใต้ บรรจบถนนราษฎร์ประสิทธิ์
ฟากตะวันตก
ทิศใต้ เลียบถนนราษฎร์ประสิทธิ์ ฟากตะวันตก
ลงไปทางใต้บรรจบทางหลวงแผ่นดินหมายเลข ๓๕ ฟากเหนือ เลียบทางหลวงแผ่นดินหมายเลข ๓๕
ฟากเหนือ ไปทางทิศตะวันตก บรรจบแม่น้ำแม่กลอง ฝั่งตะวันตก
ทิศตะวันออก เลียบแม่น้ำแม่กลอง ฝั่งตะวันตก ไปทางทิศเหนือ
บรรจบจุดเริ่มต้น
๒.๙ ทิศเหนือ เริ่มต้นจากทางหลวงแผ่นดินหมายเลข ๓๐๙๓ ฟากใต้ ตรงจุดที่อยู่ห่างจากกึ่งกลางคลองบางเรือหักระยะ ๖๔๐ เมตร
เลียบทางหลวงแผ่นดินหมายเลข ๓๐๙๓ ฟากใต้ ไปทางทิศตะวันออก บรรจบคลองบางเรือหัก
ฝั่งตะวันตก
ทิศตะวันออก เลียบคลองบางเรือหัก
ฝั่งใต้ ไปทางทิศตะวันออกเฉียงใต้ บรรจบแม่น้ำแม่กลอง ฝั่งตะวันตก
เลียบแม่น้ำแม่กลอง ฝั่งตะวันตก ไปทางทิศใต้ บรรจบทางหลวงแผ่นดินหมายเลข ๓๕
ฟากเหนือ
ทิศใต้ เลียบทางหลวงแผ่นดินหมายเลข
๓๕ ฟากเหนือ ไปทางทิศตะวันตก บรรจบแนวขนานระยะ ๑๐๐ เมตร กับศูนย์กลางถนนแหลมใหญ่
ไปทางทิศเหนือ ระยะ ๕๔๐ เมตร เป็นเส้นตรงไปทางทิศตะวันตกเฉียงเหนือ
บรรจบจุดเริ่มต้น
๒.๑๐ ทิศเหนือ จดเส้นขนานระยะ ๑๕๐ เมตร
กับศูนย์กลางทางหลวงแผ่นดินหมายเลข ๓๕
ทิศตะวันออก จดเส้นขนานระยะ
๑๐๐ เมตร กับศูนย์กลางถนนราชญาติรักษา
ทิศใต้ จดคลองบางจะเกร็ง ฝั่งตะวันตก
ทิศตะวันตก จดถนนราษฎร์ประสิทธิ์ ฟากตะวันออก
๒.๑๑ ทิศเหนือ จดถนนราชญาติรักษา
ฟากใต้
ทิศตะวันออก จดถนนราชญาติรักษา ฟากตะวันออก
ทิศใต้ จดคลองมอญ
ฝั่งเหนือ
ทิศตะวันตก จดคลองบางจะเกร็ง ฝั่งตะวันออก
๒.๑๒ ทิศเหนือ จดสถานีจ่ายน้ำบางจะเกร็ง
การประปาสมุทรสงคราม
ทิศตะวันออก จดเส้นขนานระยะ
๑๐๐ เมตร กับศูนย์กลางถนนราชญาติรักษา
ทิศใต้ จดถนนราษฎร์ประสิทธิ์ ฟากตะวันออก
ทิศตะวันตก จดถนนราชญาติรักษา
ฟากตะวันออก
๒.๑๓ ทิศเหนือ จดคลองบางจะเกร็ง
ฝั่งใต้
ทิศตะวันออก จดถนนราษฎร์ประสิทธิ์
ฟากตะวันตก
ทิศใต้ จดวัดศรัทธาธรรม
ทิศตะวันตก จดแม่น้ำแม่กลอง
ฝั่งตะวันออก
๒.๑๔ ทิศเหนือ จดคลองมอบลัด
ฝั่งใต้
ทิศตะวันออก จดถนนแหลมใหญ่
ฟากตะวันตก
ทิศใต้ จดเส้นขนานระยะ
๑๐๐ เมตร
กับศูนย์กลางถนนสาธารณะไม่ปรากฏชื่อ
ทิศตะวันตก
จดคลองสาธารณะ ฝั่งตะวันออก
๒.๑๕ ทิศเหนือ จดถนนสาธารณะไม่ปรากฏชื่อ
ฟากใต้
ทิศตะวันออก จดวัดปากสมุทร
โรงเรียนวัดปากสมุทร (ไวยวุฒิชนานุสรณ์) แม่น้ำแม่กลอง ฝั่งตะวันตก
ทิศใต้ จดคลองด่าน ฝั่งเหนือ
ทิศตะวันตก จดถนนแหลมใหญ่
ฟากตะวันออก
ทั้งนี้ ไม่รวมถึงสถานที่ราชการ สถาบันการศึกษา
และสถาบันศาสนา
ทั้งนี้ ตามแผนที่ท้ายกฎกระทรวงนี้

ข้อ ๒ ให้กำหนดพื้นที่ในท้องที่ตำบลลาดใหญ่
ตำบลบางแก้ว ตำบลบ้านปรก ตำบลแม่กลอง ตำบลท้ายหาด
ตำบลบางขันแตก ตำบลแหลมใหญ่ และตำบลบางจะเกร็ง อำเภอเมืองสมุทรสงคราม
จังหวัดสมุทรสงคราม ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท
ดังต่อไปนี้
(๑)
ภายในบริเวณที่ ๑
ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตรขึ้นไป
(๒)
ภายในบริเวณที่ ๒ ห้ามบุคคลใดก่อสร้างอาคารดังต่อไปนี้
(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน
๑,๐๐๐ ตารางเมตร
(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตร แต่ไม่เกิน ๑,๐๐๐ ตารางเมตร
เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้
๑. ที่ดินแปลงที่ตั้งอาคารจะต้องอยู่ติดถนนสาธารณะที่มีขนาดเขตทางไม่น้อยกว่า
๑๖ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
๓. มีที่ว่างไม่น้อยกว่า ๗๐ ใน ๑๐๐
ส่วนของพื้นที่ดินที่ใช้เป็นที่ตั้งอาคาร
๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑
๕. มีอัตราส่วนของพื้นที่ว่างที่จัดให้เป็นสวน
หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร
ไม่น้อยกว่าร้อยละ ๒๐
๖. มีที่ว่างด้านหน้าของอาคาร
ห่างจากเขตทางของถนนสาธารณะไม่น้อยกว่า ๕๐ เมตร
โดยวัดระยะจากขอบนอกสุดของอาคารถึงริมเขตทางด้านติดกับแปลงที่ดินที่ใช้เป็นที่ตั้งอาคาร
๗. มีที่ว่างด้านข้างและด้านหลังของอาคาร
ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร
โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘. อาคารที่มีความสูงเกิน
๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ
ศาสนสถาน โบราณสถาน หรือสถานศึกษา ไม่น้อยกว่า ๒๐๐ เมตร
โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า
๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอย
ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร
และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร
แต่ถ้าที่พักมูลฝอยมีขนาดความจุเกิน ๓ ลูกบาศก์เมตร
ต้องมีระยะห่างจากสถานที่ดังกล่าวไม่น้อยกว่า ๑๐ เมตร
และสามารถขนย้ายมูลฝอยได้โดยสะดวก

ข้อ ๓ ภายในบริเวณพื้นที่ที่กำหนดตามข้อ ๒
ห้ามบุคคลใดดัดแปลง หรือเปลี่ยนการใช้อาคารใด ๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ 

ข้อ
๔ อาคารที่มีอยู่แล้วในบริเวณพื้นที่ที่กำหนดตามข้อ
๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ
๕ อาคารที่ได้รับใบอนุญาตหรือใบรับแจ้งการก่อสร้าง
ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ
และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้


ให้ไว้
ณ วันที่ ๑ กันยายน พ.ศ. ๒๕๔๗
โภคิน พลกุล
รัฐมนตรีว่าการกระทรวงมหาดไทย
[เอกสารแนบ]

๑.
แผนที่ท้ายกฎกระทรวงกำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลลาดใหญ่
ตำบลบางแก้ว ตำบลบ้านปรก ตำบลแม่กลอง ตำบลท้ายหาด ตำบลบางขันแตก ตำบลแหลมใหญ่
และตำบลบางจะเกร็ง อำเภอเมืองสมุทรสงคราม
จังหวัดสมุทรสงคราม พ.ศ. ๒๕๔๗

(ดูข้อมูลภาพกฎหมาย)

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลลาดใหญ่
ตำบลบางแก้ว ตำบลบ้านปรก ตำบลแม่กลอง ตำบลท้ายหาด ตำบลบางขันแตก ตำบลแหลมใหญ่
และตำบลบางจะเกร็ง อำเภอเมืองสมุทรสงคราม จังหวัดสมุทรสงคราม ลงวันที่ ๒ กันยายน
๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓
วรรคสอง แห่งพระราชบัญญัติควบคุมอาคาร พ.ศ. ๒๕๒๒
บัญญัติว่า
ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจร
จึงจำเป็นต้องออกกฎกระทรวงนี้




















ศุภชัย/พิมพ์
๒๑ มีนาคม ๒๕๔๘
สุนันทา/นวพร/ตรวจ
๒๙ เมษายน ๒๕๔๘
A+B


[๑] รก.๒๕๔๗/พ๕๑ก/๔๐/๓ กันยายน
๒๕๔๗